ટેલિકોમ સેક્ટરમાં જિઓની એન્ટ્રી બાદ બધી કંપનીઓ એકબીજાને ટક્કર આપવા માટે એકથી સસ્તા એક પ્લાન લાવી રહી છે. જિયોને ટક્કર આપવા માટે હવે એરટેલ સૌથી સસ્તો પ્લાન લઈને આવી છે. અત્યાર સુધી કંપની 399 રૂપિયામાં 1.4જીબી ડેટા ઉપલબ્ધ કરાવતી હતી. મળેલી માહિતી મુજબ કંપનીએ હવે આ પ્લાનમાં ફેરફાર કર્યા છે. પહેલાં 399 રૂપિયાવાળા આ પ્લાનમાં દરરોજ 1.4 જીબી ડેટા મળતો હતો જેને બદલે હવે દરરોજ 2.4 જીબી ડેટા મળશે. જો કે આ પ્લાનનો લાભ અમુક સિલેક્ટેડ ગ્રાહકોને જ મળશે.